Ο κανονισμός (ΕΕ) 2016/426 θεσπίζει τους κανόνες για τη διάθεση στην αγορά και τη θέση σε λειτουργία των συσκευών με καύση αέριων καυσίμων και του εξοπλισμού τους. Ο κανονισμός τροποποιεί και επικαιροποιεί τους κανόνες που θεσπίζονται σε προηγούμενη νομοθεσία (οδηγία 2009/142/ΕΚ). Παρέχει πρόσβαση στην αγορά της Ευρωπαϊκής Ένωσης (ΕΕ) για τις συσκευές και τον εξοπλισμό που καλύπτονται όσον αφορά την ασφάλεια της χρήσης αερίου. Εξετάζει την ενεργειακή απόδοση των εν λόγω προϊόντων, εκτός αν ισχύουν άλλες ειδικές νομοθετικές διατάξεις της ΕΕ. Ο κανονισμός (ΕΕ) 2016/426 εφαρμόζεται σε συσκευές αερίου και σε εξοπλισμούς όπου: με τον όρο "συσκευές" νοούνται οι συσκευές με καύση αέριων καυσίμων οι οποίες χρησιμοποιούνται για μαγειρική, θέρμανση χώρων, θέρμανση νερού, ψύξη τροφίμων, φωτισμό ή πλύσιμο, καθώς και οι καυστήρες με συνεχή ή διακεκομμένη εμφύσηση αέρα1 και τα θερμαντικά σώματα που πρόκειται να εξοπλιστούν με τέτοιους καυστήρες· με τον όρο "εξοπλισμοί" νοούνται τα συστήματα ασφάλειας, τα συστήματα ελέγχου ή τα συστήματα ρύθμισης και τα μέρη αυτών, τα οποία προορίζονται να ενσωματωθούν σε συσκευή με καύση αέριων καυσίμων ή να χρησιμοποιηθούν για τη συναρμολόγηση μιας τέτοιας συσκευής. Ο κανονισμός δεν εφαρμόζεται σε ειδικά σχεδιασμένες συσκευές για χρήση: σε βιομηχανικές διαδικασίες που διενεργούνται σε βιομηχανικές εγκαταστάσεις· για χρήση σε αεροσκάφη και σιδηροδρόμους· ή για ερευνητικούς σκοπούς για προσωρινή χρήση σε εργαστήρια. Οι συσκευές και οι εξοπλισμοί πρέπει να συμμορφώνονται με τον κανονισμό —του οποίου οι ουσιώδεις απαιτήσεις ορίζονται στο παράρτημα I — πριν να μπορούν να διατεθούν στην αγορά ή να τεθούν σε λειτουργία στην ΕΕ. Οι συσκευές που καλύπτονται από τον κανονισμό πρέπει να είναι σχεδιασμένες και κατασκευασμένες με τέτοιο τρόπο έτσι ώστε να λειτουργούν με ασφάλεια και να μην θέτουν σε κίνδυνο πρόσωπα, κατοικίδια ζώα ή ιδιοκτησία σε περίπτωση κανονικής χρήσης2. Όλες οι συσκευές πρέπει να συνοδεύονται από: τεχνικές οδηγίες εγκατάστασης για τον εγκαταστάτη, οι οποίες να περιέχουν όλες τις οδηγίες για την εγκατάσταση, τη ρύθμιση και τη συντήρηση, ώστε οι σχετικές ενέργειες να εκτελούνται σωστά προκειμένου η συσκευή να μπορεί να χρησιμοποιείται κατά τρόπο ασφαλή, για παράδειγμα, λεπτομέρειες του είδους αερίου και της πίεσης τροφοδοσίας που χρησιμοποιείται, τον απαιτούμενο αερισμό του χώρου καθώς και τους όρους για την απομάκρυνση των προϊόντων καύσης· οδηγίες χρήσης και συντήρησης που προορίζονται για τον χρήστη που να περιέχουν όλες τις πληροφορίες που είναι αναγκαίες για ασφαλή χρήση και ιδίως να εφιστούν την προσοχή του χρήστη σε ενδεχόμενους περιορισμούς όσον αφορά τη χρήση· προειδοποιήσεις που ορίζουν ρητά το είδος αερίου που πρέπει να χρησιμοποιείται, την πίεση τροφοδοσίας αερίου και τυχόν περιορισμούς κατά τη χρήση, ιδίως τους περιορισμούς για την εγκατάσταση της συσκευής μόνο σε σημεία με επαρκή αερισμό. Ο κατασκευαστής πρέπει να υποβάλλει αίτηση για εξέταση τύπου ΕΕ σε έναν κοινοποιημένο οργανισμό3. Η εν λόγω αίτηση πρέπει να περιλαμβάνει: το όνομα και τη διεύθυνση του κατασκευαστή· γραπτή δήλωση ότι η αίτηση δεν έχει υποβληθεί σε κανέναν άλλον κοινοποιημένο οργανισμό· τον τεχνικό φάκελο, όπως περιγράφεται στον κανονισμό. Αν το είδος πληροί τα κριτήρια που ορίζονται στον κανονισμό, ο κοινοποιημένος οργανισμός πρέπει να εκδώσει ένα πιστοποιητικό εξέτασης τύπου ΕΕ στον αιτούντα. Πριν τη διάθεση ενός τύπου συσκευής ή εξοπλισμού στην αγορά, ο κατασκευαστής πρέπει να τον υποβάλλει σε έλεγχο της διαδικασίας παραγωγής από έναν κοινοποιημένο οργανισμό. Μετά από επιτυχημένη αξιολόγηση της συμμόρφωσης4 του προϊόντος, ο κατασκευαστής πρέπει να καταρτίσει μια δήλωση συμμόρφωσης ΕΕ5 δηλώνοντας ότι το οικείο προϊόν συμμορφώνεται με τις απαιτήσεις του εν λόγω κανονισμού. Η συσκευή αερίου ή η πινακίδα με τα στοιχεία του κατασκευαστή πρέπει να φέρει τη σήμανση CE (δυνάμει της απόφασης αριθ. 768/2008/ΕΚ) και τις παρακάτω πληροφορίες: την επωνυμία του κατασκευαστή· την καταχωρισμένη εμπορική επωνυμία· την κατηγορία της συσκευής· την πίεση τροφοδοσίας αερίου· και τα δύο τελευταία ψηφία του έτους τοποθέτησης της σήμανσης "CE". Οι κατασκευαστές θα πρέπει: να φυλάσσουν τον σχετικό τεχνικό φάκελο και τη δήλωση συμμόρφωσης ΕΕ για χρονικό διάστημα 10 ετών από την ημερομηνία διάθεσης της συσκευής ή του εξοπλισμού στην αγορά· να ενημερώνουν τις εθνικές αρχές σχετικά με συσκευές που μπορεί να ενέχουν κάποιον κίνδυνο. Οι εισαγωγείς πρέπει να διασφαλίζουν ότι οι συσκευές και οι εξοπλισμοί που θέτουν σε διάθεση στην αγορά συμμορφώνονται με τον παρόντα κανονισμό, ότι έχουν διεξαχθεί οι διαδικασίες αξιολόγησης της συμμόρφωσης και ότι η σήμανση CE και τα έγγραφα που έχουν καταρτιστεί από κατασκευαστές είναι διαθέσιμα για έλεγχο από τις αρχές. Η επωνυμία και τα στοιχεία επικοινωνίας του εισαγωγέα πρέπει να αναγράφονται στη συσκευή ή στον εξοπλισμό. Οι διανομείς πρέπει: να ενεργούν με τη δέουσα προσοχή για να διασφαλίσουν ότι ο τρόπος με τον οποίο χειρίζονται μια συσκευή ή έναν εξοπλισμό δεν επηρεάζει τη συμμόρφωσή τους· να ελέγχουν ότι κάθε συσκευή που θέτουν σε διάθεση στην αγορά φέρει τη σήμανση CE και συνοδεύεται από δήλωση συμμόρφωσης Τα κράτη μέλη της ΕΕ πρέπει να ενημερώνουν την Ευρωπαϊκή Επιτροπή σχετικά με τους κοινοποιημένους οργανισμούς που είναι αρμόδιοι για την εκτέλεση της αξιολόγησης της συμμόρφωσης. Η Επιτροπή συντονίζει την αμοιβαία συνεργασία μεταξύ των εθνικών αρχών. Τα κράτη μέλη υποχρεούνταν: να ενημερώσουν την Επιτροπή το αργότερο μέχρι τις σχετικά με τα είδη αερίου και τις αντίστοιχες πιέσεις τροφοδοσίας που χρησιμοποιούνται στην επικράτειά τους, και να κοινοποιούν τυχόν μεταγενέστερες αλλαγές αυτών των συνθηκών εκ των προτέρων· να έχουν θεσπίσει κυρώσεις για τυχόν παραβιάσεις της νομοθεσίας μέχρι τις . Ο τροποποιητικός κανονισμός (ΕΕ) 2024/2748 αποσκοπεί στην αποφυγή διαταραχών στην εσωτερική αγορά σε περίπτωση έκτακτης ανάγκης διασφαλίζοντας ότι, αφού ενεργοποιηθεί η λειτουργία έκτακτης ανάγκης στην εσωτερική αγορά, όπως ορίζεται στον κανονισμό (ΕΕ) 2024/2747 (τον κανονισμό για κατάσταση έκτακτης ανάγκης της εσωτερικής αγοράς και για την ανθεκτικότητα της εσωτερικής αγοράς), μέσω μιας εκτελεστικής πράξης που εκδίδεται από το Συμβούλιο της Ευρωπαϊκής Ένωσης, τα εμπορεύματα και οι υπηρεσίες που έχουν χαρακτηριστεί συναφή με την κρίση εμπορεύματα και υπηρεσίες6 μπορούν να διατίθενται στην αγορά όσο πιο γρήγορα γίνεται. Ο τροποποιητικός κανονισμός (ΕΕ) 2024/2748 προσθέτει ένα κεφάλαιο στον κανονισμό (ΕΕ) 2016/426 περιγράφοντας λεπτομερώς πώς θα εφαρμόζονται αυτές οι διαδικασίες έκτακτης ανάγκης. Το νέο κεφάλαιο: υποχρεώνει τους οργανισμούς αξιολόγησης της συμμόρφωσης να αποδίδουν προτεραιότητα στις αιτήσεις αξιολόγησης της συμμόρφωσης των συναφών με την κρίση προϊόντων έναντι των αιτήσεων για προϊόντα που δεν είναι· επιτρέπει στα κράτη μέλη, κατ’ εξαίρεση και κατόπιν δεόντως αιτιολογημένου αιτήματος, να δίνουν προσωρινά άδεια για τη διάθεση στην αγορά συγκεκριμένων συσκευών και εξοπλισμών χωρίς τη διεξαγωγή των κανονικών διαδικασιών αξιολόγησης της συμμόρφωσης, όπου η συμμετοχή ενός κοινοποιημένου οργανισμού είναι υποχρεωτική και οι οποίες μπορούν να διασφαλίσουν ότι πληρούνται όλες οι ουσιώδεις απαιτήσεις. επιτρέπει στις αρμόδιες αρχές των κρατών μελών να τεκμαίρουν ότι προϊόντα που κατασκευάζονται σύμφωνα με τα πρότυπα της ΕΕ, σχετικά ισχύοντα εθνικά πρότυπα ή σχετικά ισχύοντα διεθνή πρότυπα που έχουν αναπτυχθεί από κάποιον διεθνή οργανισμό τυποποίησης, που έχουν προσδιοριστεί από την Επιτροπή ως κατάλληλα για την επίτευξη συμμόρφωσης και θεωρούνται ότι εξασφαλίζουν ισοδύναμο επίπεδο προστασίας με εκείνο που παρέχουν τα εναρμονισμένα πρότυπα, συμμορφώνονται με τις οικείες ισχύουσες ουσιώδεις απαιτήσεις· δίνει στην Επιτροπή τη δυνατότητα να θεσπίζει, μέσω εκτελεστικών πράξεων, κοινές προδιαγραφές στις οποίες θα μπορούν να βασίζονται οι κατασκευαστές προκειμένου να επωφεληθούν από το τεκμήριο συμμόρφωσης με τις ισχύουσες ουσιώδεις απαιτήσεις (οι εκτελεστικές πράξεις με τις οποίες θεσπίζονται τέτοιου είδους κοινές προδιαγραφές παραμένουν σε ισχύ καθ’ όλη τη διάρκεια της λειτουργίας έκτακτης ανάγκης στην εσωτερική αγορά).